แฟนไปฉีดยาคุม ฉีดเข็มแรกคือวันที่24พ.ย แล้วนัดไปฉีดเข็มที่2 วันทั่24ธ.ค แต่ว่าเป็นประจำเดือน19 ธ.ค ถ้าฉีดวันที่24 ยาหมดฤทธิ์ยังครับ ไม่แน่ใจว่า ต้องฉีดนับตั้งแต่วันแรกของการเป็นประจำเดือน ห้ามเกิน5วัน แต่แฟนนี้ฉีดเกินไป1วัน
สวัสดีค่ะ หากเป็นยาฉีดคุมกำเนิดชนิดที่ฉีดทุก 1 เดือน โดยปกติควรฉีดทุกๆ 28 วัน หรือไม่ควรเกิน 32 วัน การออกฤทธิ์ในการป้องกันการตั้งครรภ์จึงจะเป็นไปอย่างต่อเนื่อง ดังนั้น หากได้ฉีดยาคุมกำเนิดไปในวันที่ 24 พ.ย. วันที่ควรไปฉีดในครั้งต่อไปคือวันที่ 22 ธ.ค. หรือไม่ควรเกินวันที่ 26 ธ.ค. ดังนั้น การไปฉีดในวันที่ 24 ธ.ค. จึงสามารถทำได้ และยาคุมก็จะยังไม่หมดฤทธิ์ไป แม้ประจำเดือนจะมาตั้งแต่วันที่ 19 ธ.ค. ค่ะ เพราะเราจะไม่ได้นับการฉีดเข็มต่อๆ ไปจากการมีประจำเดือนมาค่ะ